جمهورباشقانی رجب طیب اردوغان، مرکزی قهرمان ماراشین پازارجیق ائلچه‌سی اولان و ۱۰ بؤلگه‌ده باش وئره‌ن زلز‌له ایله باغلی،
"ایندیه دک ۹۱۲ وطنداشیمیز حیاتینی ایتیرمیش، ۵۳۸۵ وطنداشیمیز ایسه یارالانمیشدیر" دئدی.
اردوغان، باشکند آنکاراداکی آفت و عاجیل دوروم یؤنه‌تیمی باشقانلیغی (آفاد) کووردیناسیون مرکزینده‌کی دگرلندیرمه‌لردن سونرا تشکیل ائتدیگی مطبوعات توپلانتیسیندا بئله دانیشدی:
"بو گئجه ساعات ۰۴:۱۷ده سون بیر عصرده یاشادیغیمیز ۱۹۳۹-جو ایل ارزینجان زلز‌له‌سین‌دن سونراکی ان بؤیوک فلاکتله سارسیلدیق. دؤولتیمیز، زلز‌له‌ آنیندان بو یانا بوتون قوروملاری ایله حرکته گئچمیشدیر، والیلیکلریمیز اؤز بؤلگه‌لرینده‌کی بوتون ایمکانلاری سفربر ائتمیشدیر. حاضردا ۹ مین پرسنل آختارما قورتارما چالیشماسی یئریدتمکده، بؤلگه‌یه دیشاردیان گلنلرله بو سایی داواملی اولاراق آرتماقدادیر. ایندیه دک ۹۱۲ وطنداشیمیز حیاتینی ایتیرمیش، ۵۳۸۵ وطنداشیمیز ایسه یارالانمیشدیر".
اردوغان زلز‌له‌نین بؤیوک داغینتیلارا سبب اولدوغو بؤلگه‌لرده چؤکه‌ن بینالارین آلتیندا قالانلارین یئرینین معین ائدیلمه‌سی و قورتارما فعالیتینین آرالیقسیز اولاراق داوام ائتدیگینی ده ایفاده ائتدی.
جمهورباشقانی، داغینتیلار آلتیندان قورتاریلانلارین ساییسینین ۲۴۷۰ نفره چاتدیغینی، ییخیلان بینا ساییسینین ایسه ۲۸۱۸ اولدوغونو سؤیله‌دی.
اردوغان،
"اولوسلارآراسی یاردیملار اوچون ده اؤلکه‌میزله تماسلار قورولماغا باشلانمیشدیر. ناتو و آوروپا بیرلیگی ایله یاناشی، ۴۵ اؤلکه‌نین یاردیم تکلیفلری بیزه چاتدیریلمیشدیر" دئیه دانیشدی.
